**EXPOSICIÓ ORAL DEL TREBALL DE RECERCA**

L’exposició ha de durar uns deu minuts. Si es prepara bé, això no ha de ser un problema massa gros.

Per a preparar-la, hi ha dos elements importants.

1. El material gràfic que es farà servir: Powerpoint, per exemple.
2. L’explicació oral del treball.

Dels dos elements, el més important, el que ha de manar, és l’oral. El ppoint és un complement de suport.

1. **L’explicació**

L’explicació ha de ser (1) ordenada, (2) clara, (3) interessant, (4) que reflecteixi la seguretat en el coneixement del tema, fruit d’haver-lo treballat de manera madura i sèria.

No intentis memoritzar el “discurs” que faràs, sinó tenir clares les idees i aspectes que vols remarcar en cada apartat i deixar-te portar per la lògica pròpia del tema.

Convé tocar aquests aspectes:

1. Tema del treball i perquè t’ha interessat fer-lo. Interés i actualitat del tema.
2. Com l’has treballat: fonts, investigació… quines dificultats has trobat, com les has resolt…
3. El treball en si. Que serà la part més extensa.
4. Conclusions a què has arribat.
5. Preguntes del tribunal.

Pensa (anant ja al contingut treball):

* D’aquest apartat què cal destacar: quina és la idea central.
* Quins aspectes convé que remarqui i de quins en cal una breu explicació, atenent al fet que la gent que tens davant no es pas tonta (o no del tot).
* Quines relacions amb el següent: per exemple: En això ens hi pararem amb més calma en l’apartat tal… Com hem vist en el panorama general del tema…
* No llegeixis constantment el que projectis, parla amb naturalitat i que la pantalla t’acompanyi. Pots explicar el que hi ha a la pantalla quan sigui un mapa o un gràfic que convingui explicar.
* Para’t una mica més en aquells punts que consideris més importants. En el teu cas, el que fa referència a Salt hauria de accentuar-se, encara que facis un repàs de la immigració en general.

1. **Si fas servir el powerpoint.**
   * Has de tenir clar l’esquema o guió que vols donar a l’exposició: Inici, visió global, el cas espanyol… Salt…
   * Seleccionar bé les frases que sortiran a cada pantalla: Pocs elements, clars, amb frases essencials i breus, títols significatius…
   * Si són mapes o gràfics: que es vegin bé, sel·leccionar els més significatius…

El ppoint és senzill de fer anar. No cal que sigui un espectacle de fletxes i transicions embolicades: senzillesa, claredat i discreció.

Si obres el programa, veuràs que a la dreta hi tens **Nueva presentación**. Tens les opcions de **estilo de la diapositiva**, que et permet escollir el fons que et sembli millor: fons fosc-lletres clares / fons clar / lletres fosques. Busca el que et sembli millor. Després obre **diseño de la diapositiva,** on hi tens les estructures bàsiques de cada pantalla: escull en cada cas l’adient: títol sol, títol i quadre de text, en blanc, si hi vols plantar un mapa… Després és questió d’anar fent, tot mantenint le mateix format de base: mateixa lletra, tipus de títol, etc. En el quadre de diàleg de la barra superior pots inserir noves diapositives, etc. Amb el de l’esquerra, on et sortiran les que ja has fet, pots canviar-ne l’ordre, etc. La resta és escriure o cortar-pegar a partir dels textos i mapes o gràfics que tens al treball en suport informàtic. (Suposo que les tables aquelles immenses no hi cabran senceres. Pots obrir el paint i retallar-ne algun tros més significatiu, per exemple)

Per exemple: Podries fer això (Cada número és una diapositiva)

* 1. Títol del treball
  2. Les parts en què es divideix l’exposició.
  3. Les parts del treball
  4. Primera part: Títol i aspectes principals.
     1. Primer aspecte: text
     2. Primer aspecte: mapa
     3. Segon aspecte: text
     4. Tercer aspecte: text
     5. Tercer aspecte: tabla
  5. Segona part…
  6. I així fins a les conclusions.